但係亦引起部份媒體對佢嘅軍人身份嘅撻伐，譬如《首都早報》就以鬥大頭版《屌！反對軍人組閣》為題，作家苦苓亦以「國嘅將亡，必有ⅹⅹ」為由宣佈「停筆七七四十九天」。1990年5月19號，民主進步黨甚至發起「反軍人干政大遊行」，但國民黨則以美國艾森豪威爾嘅例子反駁，認為郝柏村組閣係軍人從政，而唔係軍人干政。